NVD ออกหุ้นกู้ 2 ชุด 1.2 พันลบ. ชูดบ. 6.5-6.8% ขายสถาบัน-รายใหญ่ 14-16 มิ.ย.นี้
NVD ออกหุ้นกู้ 2 ชุด มูลค่าไม่เกิน 1.2 พันลบ. ชูดอกเบี้ย 6.5-6.8% ต่อปี ขายสถาบันและรายใหญ่ เปิดจองซื้อวันที่ 14-16 มิ.ย.65 นำเงินไปชำระคืนเงินกู้ยืมจากสถาบันการเงินและไปใช้เป็นเงินทุนหมุนเวียน
NVD ออกหุ้นกู้ 2 ชุด มูลค่าไม่เกิน 1.2 พันลบ. ชูดอกเบี้ย 6.5-6.8% ขายสถาบัน-รายใหญ่ เปิดจองวันที่ 14-16 มิ.ย.65 นำเงินชำระคืนเงินกู้ยืม-เป็นเงินทุนหมุนเวียน
18 พ.ค. 2565

บริษัท เนอวานา ไดอิ จำกัด (มหาชน) หรือ NVD เปิดเผยว่า ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2565  มูลค่าไม่เกิน 1,200 ล้านบาท โดยมีจำนวนเสนอขายไม่เกิน 800 ล้านบาท และหุ้นกู้สำรองเพิ่มเติมไม่เกิน 400 ล้านบาท ดังนี้
ชุดที่ 1 จำนวนเสนอขายไม่เกิน 300 ล้านบาท และหุ้นกู้สำรองการขายเพิ่มเติมไม่เกิน 200 ล้านบาท อายุ 1 ปี 6 เดือน อัตราดอกเบี้ยคงที่ร้อยละ 6.50 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ชุดที่ 2 จำนวนเสนอขายไม่เกิน 500 ล้านบาท และหุ้นกู้สำรองการขายเพิ่มเติมไม่เกิน 200 ล้านบาท อายุ 2 ปี 6 เดือน อัตราดอกเบี้ยคงที่ร้อยละ 6.80 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้ บริษัทจะเสนอขายหุ้นกู้ดังกล่าวให้แก่ผู้ลงทุนสถาบัน หรือผู้ลงทุนรายใหญ่ ในวันที่ 14-16 มิถุนายน 2565 ผ่าน บล.กรุงไทย เอ็กซ์สปริง บล.เอเซีย พลัส และ บล.โกลเบล็ก โดยไม่มีการจัดอันดับความน่าเชื่อถือของหุ้นกู้และผู้ออกหุ้นกู้
โดยบริษัทจะนำเงินที่ได้จากการเสนอขายหุ้นกู้ครั้งนี้ไปชำระคืนเงินกู้ยืมจากสถาบันการเงิน ไม่เกิน 706 ล้านบาท ภายในเดือน มิ.ย.2565 และใช้ชำระหุ้นกู้มีประกันของบริษัท ครั้งที่ 1/2563 ที่ครบกำหนดไถ่ถอนปี 2565 หรือไปใช้เป็นเงินทุนหมุนเวียนในกิจการ จำนวนไม่เกิน 494 ล้านบาท